
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava II 73P/2/2024 1224200032 13. 11. 2024 JUDr. Emília Kosturková ECLI:SK:MSBA2:2024:1224200032.3
ROZSUDOK V MENE SLOVENSKEJ REPUBLIKY Mestský súd Bratislava II, sudkyňou JUDr. Emíliou Kosturkovou, v právnej veci starostlivosti súdu o maloleté dieťa: G. O., nar. XX.XX.XXXX, bytom u matky, zastúpená kolíznym opatrovníkom: Úrad práce, sociálnych vecí a rodiny Bratislava, so sídlom Vazovova 7/A, Bratislava, dieťa rodičov: matky - C. O., nar. XX.XX.XXXX, trvale bytom J. X, K., zast.: JUDr. Lukáš Mikloška, advokát, so sídlom Hodžova 13, Žilina, a otca: E. Z., nar. XX.XX.XXXX, trvale bytom I. G. XXX/XX, U., ČR, v konaní na návrh matky o zvýšenie výživného na maloleté dieťa, takto rozhodol: I.
Súd schvaľuje rodičovskú dohodu v nasledujúcom znení:
Otec sa zaväzuje prispievať na výživu maloletej G. O., nar. XX.XX.XXXX, zvýšeným výživným miesto doterajšej sumy 2000,- KČ sumou 200,- eur mesačne vždy do 15. dňa v každom mesiaci vopred k rukám matky, počnúc dňom 03.01.2024. Zročné výživné na maloletú G. za obdobie od 03.01.2024 do 31.10.2024 v celkovej výške 1200,- eur sa otec zaväzuje splácať v pravidelných splátkach vo výške 35,- eur mesačne spolu s bežným výživným k rukám matky, počnúc mesiacom december 2024, pričom neuhradením čo i len jednej splátky v lehote splatnosti sa stáva splatným celý dlh. II. Týmto rozsudkom sa mení rozsudok Okresního soudu v Ostravě č. k. 0P 1133/2014-16 zo dňa 19.11.2014 v časti o výživnom na maloletú G.. III.
Žiaden z účastníkov nemá nárok na náhradu trov konania. odôvodnenie:
Podľa § 221 písm. a) Civilného sporového poriadku, v spojení s § 2 ods. 1 Civilného mimosporového poriadku, písomné vyhotovenie tohto rozsudku neobsahuje odôvodnenie. Poučenie: Rodičia nie sú oprávnení podať odvolanie voči výroku rozsudku, ktorým bola schválená ich dohoda vo veci starostlivosti súdu o maloletých (§ 122 1 Civilného mimosporového poriadku). Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní. (§ 368 Civilného sporového poriadku)
Ak povinný dobrovoľne nesplní to, čo mu ukladá exekučný titul, môže oprávnený podať návrh na vykonanie exekúcie podľa osobitného zákona (zákon NR SR č. 233/1995 Z. z. o súdnych exekútoroch a exekučnej činnosti - Exekučný poriadok) a požadovať splnenie nároku z exekučného titulu.

Zdroj: KAUZIS.SK – https://www.kauzis.sk/judikatura/r/ECLI:SK:MSBA2:2024:1224200032.3 (dáta aktuálne k 5. 11. 2026). Záväzné je znenie zverejnené súdom.




